พึ่งเคยมา The Stress Ratchada ครั้งแรกค่ะ มาเพื่อทานข้าวอย่างเดียวและกลับเลย ไม่ได้เดินเล่นต่อใดๆทั้งสิ้น เวลามีน้อยจริงๆค่ะช่วงนี้ พอเดินเข้ามา ป้ายร้านถูกและดีเตะตามาก เลือกทานที่นี่แหละ ง่ายดี และรสชาติก็ไม่แย่แน่นอน 


สถานที่ตั้ง: ถูกและดีสาขานี้หาง่ายแน่นอน อุ๋มลงจากรถตรงทางวน (หากใครหาที่จอดรถเอง สามารถจอดได้ด้านหน้านะคะ แล้วค่อยเดินเข้ามาด้านในค่ะ) เดินเข้ามาในตัวอาคาร ให้ลงด้านล่าง จะเห็นถูกและดีอยู่ค่ะ ขออภัยที่ลืมดูชั้น และถ่ายรูปหน้าร้านมาด้วยค่ะ 


เมนูวันนี้: อยากลองว่าสาขานี้จะทำราดหน้าอร่อยมั้ย เพราะสาขาที่อุ๋มชอบทาน ทำราดหน้าได้อร่อยสุดๆค่ะ 

• เส้นหมี่ราดหน้าทะเล ชิมคำแรกโดยไม่ปรุง รู้สึกเค็มไปนิด เลยใส่พริกป่นและน้ำส้มสายชูลงไปอย่างละ4ช้อน รสชาติเริ่มโอเคขึ้น แต่ก็ไม่ถูกใจเท่าสาขาโปรดอุ๋มค่ะ แต่ชอบตรงที่ให้ทะเลเยอะมาก หมึกชิ้นใหญ่ๆ กุ้งตัวกลางๆ ไม่ขี้เหนียวปริมาณที่ใส่ด้วยค่ะ  

การบริการ: รวดเร็ว ทันใจ ทั้งก่อนและหลังรับประทานอาหารค่ะ 

เดี๋ยวว่างๆมาทานใหม่ค่ะ และจะได้เดินดูว่ามีของทานเล่นอะไรอีกบ้างค่ะ